**SPrÁva o Účasti verejnosti na Tvorbe právnych Predpisov**

Zámer vyhlásiť chránený areál Pramenná oblasť Rimavy bol oznámený Okresného úradu Banská Bystrica dotknutým subjektom v súlade s § 50 ods. 1 a 2 zákona č. 543/2002 Z. z. o ochrane prírody a krajiny v znení neskorších predpisov.

Verejnosť bola o príprave návrhu nariadenia vlády Slovenskej republiky, ktorým sa vyhlasuje chránený areál Pramenná oblasť Rimavy, informovaná aj prostredníctvom predbežnej informácie (PI/2022/230 Predbežná informácia k návrhu nariadenia vlády Slovenskej republiky, ktorým sa vyhlasuje chránený areál Pramenná oblasť Rimavy, návrhu nariadenia vlády Slovenskej republiky, ktorým sa vyhlasuje chránený areál Stolica, návrhu nariadenia vlády Slovenskej republiky, ktorým sa vyhlasuje chránený areál Tisovský kras a návrhu nariadenia vlády Slovenskej republiky, ktorým sa vyhlasuje prírodná rezervácia Homoľa) zverejnenej v informačnom systéme verejnej správy Slov-Lex. K predbežnej informácii neboli prostredníctvom elektronického systému Slov-Lex zaslané žiadne pripomienky.